Marie Fredriksson

Gun-Marie Fredriksson () oli ruotsalainen laulaja. Hänet tunnettiin vuonna 1986 perustetun Roxetten pää­vokalistina. Fredriksson teki myös pitkän ja menestyksekkään soolouran.

 Nuoruus 
Fredriksson syntyi Össjön kylässä Ruotsin eteläosassa. Hänen vanhempansa olivat postimies Charles Fredriksson ja tehdastyöntekijä Inez Hoffert, ja hänellä oli neljä vanhempaa sisarusta. Marie kiinnostui musiikista jo nuorena ja hakeutui opiskelemaan musiikkia kansanopistoon Svalöviin. Hän opiskeli opistossa 1975–1977.

 Ura 
Fredriksson muutti 19-vuotiaana Halmstadiin, missä hän oli mukana poikaystävänsä punk-yhtyeessä Strul. Fredriksson levytti ensin Strulin ja sitten yhtyeen MaMas Barn kanssa. Hän tapasi Halmstadissa myös Per Gesslen, jonka kanssa hän esiintyi nimellä Gyllene Tider. Fredrikssonin ja Gesslen ensimmäinen levytys joulusingle ”Ingenting av vad du behöver” (1981).

Tuottaja Lasse Lindbom vakuuttui Fredrikssonin äänestä, ja tämän sooloalbumi Het vind julkaistiin 1984. Fredriksson ja Per Gessle muodostivat 1986 Roxetten, jonka debyyttisingle ”Neverending Love” julkaistiin samana vuonna. Yhtyeen esikoisalbumi Pearls of Passion ilmestyi myös samana vuonna. Fredriksson jatkoi samalla myös soolouraansa, ja hänen albuminsa Efter stormen valittiin 1987 Ruotsin vuoden albumiksi. Fredriksson palkittiin 1986–1989 Aftonbladet-lehden Rockbjörnen-palkinnolla parhaana naisartistina.

Roxette löi heti ensimmäisellä albumillaan läpi Ruotsissa, mutta kansainvälistä menestystä yhtye joutui odottamaan muutaman vuoden. Capitol Records ei ollut suostunut julkaisemaan yhtyeen äänityksiä Yhdysvalloissa. Yhdysvaltalainen opiskelija vakuutti kuitenkin minneapolislaisen radio-DJ:n soittamaan Roxetten kappaleen ”The Look” (1989). Kappaleesta tuli suosittu, ja se nousi Yhdysvalloissa listaykköseksi. Albumi Look Sharp! myi platinaa. Roxetten suurin hittikappale oli ”It Must Have Been Love”, joka oli julkaistu alkujaan joulusinglenä 1987. Se kirjoitettiin uudelleen Pretty Woman soundtrackille, ja kappale nousi listakärkeen yli kymmenessä maassa. Britanniassa se oli yhtyeen parhaiten menestynyt kappale ja oli parhaimmillaan listakolmosena.

Roxette jatkoi 1990-luvulla aktiivisesti ja julkaisi muun muassa hittikappaleet ”Dressed for Success” ja ”Listen to Your Heart”. Yhtyeen kokoelma-albumi Don’t Bore Us, Get To The Chorus! julkaistiin 1995. Yhtyeen seuraavat albumit olivat Have a Nice Day (1999) ja Room Service (2001).

Fredriksson joutui vuonna 2002 saamansa syöpädiagnoosin jälkeen muutaman vuoden tauolle. Hän julkaisi soolo­albumin The Change vuonna 2004. Siinä hän käsitteli muun muassa syövän aiheuttamaaa pelkoa. Fredriksson palasi Roxetteen ja kiertueille vuonna 2009. Hän julkaisi vielä yhden oman levyn ja teki soolokiertueen. Hän lopetti levyttämisen ja esiintymiset vuonna 2016 terveyden­tilansa takia. Hänen viimeinen single ”Sing Me A Song” julkaistiin 2018.

 Yksityiselämä 

Fredriksson oli naimisissa muusikko Mikael Bolyosin kanssa ja he saivat kaksi lasta.

Fredrikssonilta löydettiin pahanlaatuinen aivokasvain vuonna 2002. Rankkojen hoitojen ansiosta hän parantui kasvaimesta, mutta sädehoidot jättivät jälkeensä terveysongelmia. Hän muun muassa menetti näön oikeasta silmästään.

Fredriksson kuoli aivo­kasvaimen aiheuttamiin komplikaatioihin 61-vuotiaana 9. joulu­kuuta 2019.

 Diskografia 

pienois|pysty|Marie Fredriksson vuonna 1987 Gävlessä.











 Lähteet 

 Aiheesta muualla 



Luokka:Ruotsalaiset laulajat
Luokka:Vuonna 1958 syntyneet
Luokka:Vuonna 2019 kuolleet